als_Latn dik_Latn sag_Latn
Kryetari i Partisë Demokratike të Kosovës, Kadri Veseli, më në fund ka thyer heshtjen paszgjedhore pas rezultatit të dobët që shënoi në zgjedhje koalicioni PDK-AAK-NISMA.
Në një intervistë 30 minutshe për Tv Dukagjinin, Veseli është marrë me tepër me rezultatin e Lëvizjes Vetëvendosje në zgjedhjet e 11 qershorit, derisa ka pranuar në një farë mënyre që rezultati i dobët i PDK’së është pasojë e koalicionit parazgjedhor, transmeton Periskopi.
Veseli duke lënë anash dështimin e PAN’it në zgjedhje, flet për politikat e Vetëvendosjes.
” Në mënyrë të veçantë na kanë halë në sy neve të PDK’së, me metodat e tyre anarkiste vetëm PDK’në e godasin. Ata e kanë të instaluar vetëm formën e shantazhit. Me ego të sëmura politike që vetëm unë me qenë dhe asessi ndryshe. Vetëvendosja e kam një përshtypje që në Kosovë po konslidohet krahu majtist”, ka thënë Veseli.
Shtoi se çdo parti që është e votuar nga qytetarët nuk do të ketë vijë të kuqe nga PDK’ja, ndërsa duke mos komentuar përqindjen e ulët në zgjedhje, thotë se PAN do të formojë Qeverinë./Periskopi
als_Latn als_Latn als_Latn als_Latn als_Latn